ועדת הכספים, כנסת 20, פרוטוקול מספר 883, 2017-12-11 12:54

משה גפני: אני פותח את ישיבת ועדת הכספים.

משה גפני: איפה בצלאל סמוטריץ?

מיקי לוי: כולם בוועדת הפנים.

משה גפני: מה יש בוועדת הפנים?

מיקי לוי: החוק הנורא הזה, חוק ההמלצות.

מיקי לוי: יש 1,480 הסתייגויות שלי ועכשיו סיימנו אותן.

מיקי לוי: הגשתי רביזיה וכל ה-1,480 מהתחלה.

מיקי רוזנטל: שמעת על החוק החדש?

מיקי רוזנטל: יש חוק המלצות להוריד את מחיר הטלוויזיה כדי שבמרכולים יהיה פתוח.

עודד פורר: כמו שאמרתי בדיון הקודם, יש סדר גודל של 1.2 מיליארד שקלים שצריכים להינתן בשלוש השנים הקרובות – ב-2018, 2019 ו-2020 – לטובת הקשישים במדינת ישראל, אם באמצעות השלמת הכנסה או קצבאות זקנה.

עודד פורר: מהצד השני באו המעסיקים ואמרו שהם מוכנים להכניס את היד לכיס ולהוסיף עוד מיליארד וחצי שקלים על מנת שאפשר יהיה להגיע לרמת השתכרות מינימלית לקשיש של כ-4,700 שקלים ליחיד וכמעט 8,000 שקלים לזוג.

עודד פורר: אי אפשר להתקדם מבחינתנו עם כל ההפחתות האלה והתוספות האלה מהצד האחד בלי שיושבים לדיון רציני על העניין הזה, בה בעת שלנו יש דרישה, כמו שאמרתי אותה, שאת הפעימות האלה שפרסו לשלוש שנים, להקדים.

עודד פורר: הם נמצאים בנומרטור, הם בבסיס התקציב, הם לא מחייבים שום פריצת מסגרת.

עודד פורר: אלה בדיוק הנקודות שצריך לעשות חד פעמי לשנה.

עודד פורר: אגב, מכסים זה לא משהו שאני הייתי הולך עליו חד פעמי לשנה אבל זאת זכותו של השר.

עודד פורר: אני כן רוצה לומר עוד דבר, אדוני.

עודד פורר: בשבוע הבא היה אמור להגיע לכאן תקציב התאמות בהתאם לנושא של התקציב הדו שנתי.

עודד פורר: תקציב ההתאמות היה אמור לגבי שלושה וחצי מיליארד שקלים שאנחנו השארנו אותם כרזרבה להתאמות כאלה בין 2017 ל-2018, קרה משהו, דווקא בגלל הסיפור הזה של היכולת שלנו לעשות תקציב דו שנתי.

עודד פורר: אלה שלושה וחצי מיליארד שקלים שנמצאים בתקציב, שלא מחריגים או חורגים משום מקום והיה ראוי שיבואו לדיון כאן.

עודד פורר: פורסם תזכיר חוק שדוחה את העניין הזה מה-12 בדצמבר, כפי שאנחנו סיכמנו בחוק התקציב הדו שנתי, למרץ.

עודד פורר: המשמעות היא ששלושה וחצי מיליארד השקלים האלה לא יינתנו ולא יהיה לוועדת כספים שום SAY מבחינת ההתאמות שצריך לעשות בתקציבים.

עודד פורר: זה בדיוק מקום שפותר את כל המחלוקות האלה שקיימות כאן.

עודד פורר: כל זמן שזה לא קורה, אני לא רואה סיבה למה לעשות, אם אין התאמות כאלה, התאמות אחרות.

עודד פורר: לכן אני לא רואה סיבה לתמוך בהתאמות האלה.

משה גפני: תודה.

משה גפני: מיקי לוי ואחר כך אני.

מיקי לוי: תודה רבה אדוני.

מיקי לוי: אני מתנצל שלא הגעתי לישיבה הבוקר אבל הייתי עסוק בוועדת הפנים עם 1,400 הסתייגויות.

מיקי לוי: שלחתי אליך מכתב וגם אל היועצת המשפטית של הוועדה בנוגע להצעת חוק לעידוד השקעות הון.

מיקי לוי: אמרתי שהחוק הזה מאוד מאוד חשוב, חלקו בחוק שהגיש חבר הכנסת פולקמן אבל לטעמי החוק הוא חוק חסר מכיוון שהוא לא מתייחס ליחיד.

מיקי לוי: עוד אמרתי, שאני בדעתכם ואני מוכן לתמוך בחוק הזה ובתנאי שלא תפגעו בחוק הקיים שאומר שש דירות ומעלה, כי הבאתם סף כל כך גבוה שתמוטטו הכול.

מיקי לוי: לכן, אדוני, אני כבר מתריע שאם יבטלו את החוק הישן, אני אבוא עם אלפיים הסתייגויות ואני אחזיק אתכם כאן לימים רבים מאוד.

מיקי רוזנטל: אל תאיים עלינו.

מיקי לוי: קחו את זה בחשבון.

משה גפני: על מה?

<שגית אפיק: הוא אומר שהצעת החוק כרגע מבטלת את המסלול הקיים כשזה חל גם על יחידים.

<שגית אפיק: הוא אומר שאם זה הולך להישאר כך - - -

משה גפני: לא הולך להישאר.

מיקי לוי: לא יקרה.

משה גפני: זה לא הולך להישאר.

משה גפני: זה כבר סוכם.

מיקי לוי: רציתי שזה יהיה לפרוטוקול.

משה גפני: לא יהיה.

מיקי לוי: נחה דעתי.

מיקי לוי: תודה רבה.

מיקי לוי: אני מאוד מודה לאדוני.

משה גפני: אתה מכיר אותי כבר כמה ימים ואתה יודע שאני לא אתן להעביר את זה על חברות ולא על יחידים.

משה גפני: עכשיו אני רוצה לומר.

משה גפני: תראו, יש כאן על סדר היום הפחתה מספר 2 בתקציב שהגיעה לכאן, לפי התאריך שמופיע, ב-ד' סיוון, ב-29 במאי 2017.

מיקי רוזנטל: הקיצוץ הרוחבי?

משה גפני: הקיצוץ הרוחבי, שזה הסעיף שעל סדר היום.

<טמיר כהן: אלינו זה הגיע ב-19 ביוני.

משה גפני: תודה רבה על התיקון.

משה גפני: בסדר.

משה גפני: הייתה שם כנראה התלבטות.

משה גפני: אני רוצה להגיד לכם שאני החלטתי להביא את זה היום.

משה גפני: האמת היא שגם לא ביקשו ממני.

משה גפני: זאת האמת.

משה גפני: אני לא רוצה להיכנס לפרטים האלה כי זה פחות חשוב.

משה גפני: אני רק יודע שאם זה לא יעבור עכשיו, אין את הכסף הזה.

משה גפני: ברוך הבא דוד ביטן.

משה גפני: אנחנו שמחים שאתה כאן.

משה גפני: נדבר אחר כך.

<קריאה: בלעת את הלשון.

<קריאה: מה קרה?

משה גפני: לא כל דבר צריך להגיד בקול.

משה גפני: אתה יודע, יש לי פה גדול.

מיקי רוזנטל: אתה יכול להתפלל לחפותו.

משה גפני: בסדר.

משה גפני: בעזרת השם חפותו תוכח.

משה גפני: אני עשיתי חשבון לעצמי, מבלי שביקשו ממני.

משה גפני: ביקשו ממני חברים אבל מבלי שביקשו ממני כי אם אנחנו לא מעבירים את זה עכשיו, אין את הכסף הזה.

משה גפני: אם אנחנו מאשרים את הקיצוץ הרוחבי, בכסף הזה יש את הנושא של הגדלת המענקים לניצולי שואה, יש את מיגון הניוד שלגביו אין ויכוח בוועדה.

משה גפני: אני ניסיתי להוציא את זה מתוך קיצוץ הפלט אבל לא הצלחתי ואנחנו עומדים עכשיו בפני הכרעה ברורה, האם אנחנו דואגים למכוניות שנוסעות ומקבלות – ראינו את זה רק לאחרונה – זאת האפשרות האחרונה מבחינת שנת התקציב הזאת שאנחנו דואגים למיגון הניוד.

משה גפני: זה דבר שהוא פיקוח נפש.

מכלוף מיקי זוהר: הפלט לא קשור לזה.

משה גפני: הפלט קשור.

משה גפני: אני עברתי את מה שאתם לא עברתם.

משה גפני: אני רק אומר את דעתי.

משה גפני: אני עברתי חודשים ארוכים עם משרד האוצר לנסות ולהוציא את מיגון הניוד מתוך זה.

מכלוף מיקי זוהר: שיוציאו.

משה גפני: לא הוציאו ועכשיו יש לנו שאלה להכרעה.

משה גפני: אגב, יש שם גם את עמונה, מבנים זמניים למפוני עמונה.

משה גפני: אם אין את זה – אין ואנשים בחורף יגורו כך.

מכלוף מיקי זוהר: אנחנו לא עובדים בשיטה הזאת.

משה גפני: הכול בסדר.

מיקי רוזנטל: תגיד שאתה פונה ללב שלהם.

משה גפני: אני לא פונה.

רועי פולקמן: זה לא דיור ציבורי?

משה גפני: לא.

משה גפני: דיור ציבורי זאת העברה רגילה.

מיקי רוזנטל: נאמר שיש סדקים בקואליציה.

משה גפני: אני יותר מכל אחד אחר בוועדה הזאת מתנגד לפלט.

משה גפני: אני גם פעלתי בעניין הזה.

משה גפני: דיברתי עם ראש הממשלה, דיברתי עם שר האוצר, דיברתי עם אגף התקציבים, דיברתי עם כולם כדי להעביר את הדברים ולנתק את זה מהקיצוץ פלט.

משה גפני: לא הצלחתי.

משה גפני: הצלחתי רק לגבי משרד הביטחון.

משה גפני: לא הצלחתי לגבי הדברים האחרים.

משה גפני: אם אנחנו לא מאשרים את זה עכשיו, אין לנו את התקציב הזה.

משה גפני: כל אחד, שיישא על מצפונו.

משה גפני: אין כאן דברים שהם חשובים לי.

משה גפני: אני לא חושב שביהודה ושומרון אלה מצביעים שלי אלא מצביעים של הליכוד, של הבית היהודי, של ישראל ביתנו, מצביעים של כולנו.

משה גפני: אלה המצביעים.

<קריאה: 44 אחוזים מהם לומדים בחינוך העצמאי.

משה גפני: לכן, גם כשאלה לא מצביעים שלי, אני נושא באחריות.

משה גפני: אם אני לא אצליח להעביר את זה, אני לא אצליח להעביר את זה.

משה גפני: אני חושב שצריך להצביע בעד, לשים את החשבונות בצד ולגבי הנושא הזה שנאמר על החוק של תקציב ההתאמות – הוגש תזכיר חוק והוא יצטרך לבוא לכנסת, למליאת הכנסת, ויצטרך לבוא לוועדת הכספים.

משה גפני: אני לא מוכר כמי שמה שמביאים לו, הוא מעביר.

משה גפני: אני לא רוצה להתייחס לעניין הזה כי זה עדיין לא הגיע.

משה גפני: יגיע למליאת הכנסת, אחרי כן זה יבוא לכאן ואני מקווה שלא יעבירו את זה לרפורמות כי אם יעבירו את זה לרפורמות, אני אלך לשם.

משה גפני: גם זה הוכח, שאם מעבירים לרפורמות מה שצריך להיות בוועדת הכספים, זה לא משחק.

משה גפני: על כל פנים, אני מבקש לדעת מהאופוזיציה האם אתם תצביעו ואיך.

מיקי רוזנטל: אנחנו נצביע נגד.

מיקי רוזנטל: בעיקרון אנחנו נגד קיצוץ רוחבי.

מיקי רוזנטל: זאת פגיעה בשירותים.

מיקי לוי: יש כאן כספים אישיים.

מיקי רוזנטל: אנחנו מצביעים נגד.

דוד ביטן: יש הצבעה בעוד רבע שעה.

משה גפני: בסדר.

משה גפני: בינתיים אני אעבור להעברות הרגילות.

דוד ביטן: אם אפשר, נעשה הפסקה.

דוד ביטן: הצבעה תהיה בכל מקרה.

משה גפני: אני לא יודע.

משה גפני: מי מסביר את הקיצוץ פלט?

משה גפני: אתה תסביר את זה ב-13:20.

משה גפני: בסדר.

איתן ברושי: גפני, שיסביר עכשיו והם יצאו להפסקה.

איתן ברושי: הם יצביעו נגד או בעד בלי קשר להסבר.

מיקי לוי: אתה נעלת את הישיבה או שאפשר להפנות שאלות ליועצת המשפטית?

מיקי לוי: האם אין ניגוד עניינים?

מיקי לוי: בתוך זה יש כספים אישיים של חברי כנסת, תקציב אישי שלהם והם משתתפים בהצבעה.

<שגית אפיק: כספים קואליציוניים.

משה גפני: כספים קואליציוניים.

מיקי לוי: לא, לא קואליציוניים.

מיקי לוי: אישיים.

מכלוף מיקי זוהר: יש כספים קואליציוניים ואני מתנגד לפלט.

מכלוף מיקי זוהר: מה זה אומר?

מיקי לוי: מצוין.

משה גפני: אתה נגד מפוני עמונה?

מכלוף מיקי זוהר: מה זה קשור לעמונה?

משה גפני: קשור.

משה גפני: אין כסף.

מכלוף מיקי זוהר: עמונה תקבל גם בלי זה.

מיקי לוי: גלה את אוזנינו.

משה גפני: זה מיגון הניוד.

משה גפני: תגיד אתה, אתה משגע אותי חצי שנה.

מרדכי יוגב: עשרה חודשים.

מרדכי יוגב: תן לי בבקשה רשות דיבור ואני אומר.

מרדכי יוגב: התקציב שנדרש למיגונם של תחבורה ציבורית והסעות תלמידים ביהודה ושומרון הוא כורח של האיום שם.

<קריאה: אין על זה מחלוקת.

מרדכי יוגב: רק אתמול בלילה ניצלו חייהם של 12 סטודנטים שכמעט ולא נסעו באוטובוס ממוגן ונורה עליהם צרור של שלושים כדורים.

מרדכי יוגב: זו קביעה של אלוף פיקוד, באיזה צירים ייסעו באוטובוסים ממוגנים.

מרדכי יוגב: יכול מישהו לסבור שהם לא צריכים להיות שם, אבל כרגע הם שם.

<קריאה: שייסעו גם בשבת.

<קריאה: אם זה פיקוח נפש, שייסעו גם בשבת.

משה גפני: מה התחלת עם שבת עכשיו?

<קריאה: אתה לא יכול לאחוז את החבל משני קצותיו.

משה גפני: לא קשור לשבת.

מרדכי יוגב: אדוני, אני מבקש שתגן עלי מפני חברי שלא מבין, לא בשבת ולא במיגון למרות שהוא היה במגל"ל פעם חייל שלי.

<קריאה: השתחררתי לפני שבאת למגל"ל.

מרדכי יוגב: אני רוצה לדבר לגופו של עניין.

משה גפני: רבותיי, אני הכרזתי על הפסקה.

משה גפני: תעזוב את העניין.

משה גפני: אני לא רוצה את ההתנגחות.

מרדכי יוגב: זה ביני לבינו.

מרדכי יוגב: אנחנו חברים.

מיקי רוזנטל: אני מכבד את השבת.

מיקי רוזנטל: כבד את השבת שלי.

משה גפני: אני מחדש את הדיון.

משה גפני: הפחתה מספר 2 בתקציב לשנת 2017.

משה גפני: מי מסביר את ההפחתה?

משה גפני: אם אפשר, לא באריכות מכיוון שכבר הסברתם בפעם הקודמת אבל חייבים להסביר שוב.

<תמיר כהן: אגף תקציבים, משרד האוצר.

<תמיר כהן: כפי שהסברנו בפעם שעברה, הפנייה נועדה ליישם את החלטת הממשלה 2177 מדצמבר 2016 שעניינה למעשה שמירה על המסגרות הפיסקליות של חוק התקציב לשנים 2017-2018.

בפנייה הזו: אלה השימושים העיקריים של הפנייה.

בפנייה הזו: אם תרצו, נחזור על ההסבר שנתנו.

בפנייה הזו: תודה.

משה גפני: תודה רבה.

משה גפני: אני מבקש לומר לכם, ואני אומר את זה לכל אגף התקציבים.

משה גפני: בגלל האחריות הממלכתית שלי, אני מביא את זה.

משה גפני: אני לא אביא את זה יותר.

משה גפני: לא יכול להיות המצב הזה שבו אתם תולים קיצוץ פלט בנושא הזה של דברים שהם חיוניים להרבה מאוד דברים – גם ניצולי השואה, גם מיגון הניוד שזה ממה פיקוח נפש.

משה גפני: הדבר הזה לא יכול להימשך יותר.

משה גפני: קיצוץ פלט אחד שהבאתם, החזרתי לכם וזה לא יחזור על עצמו.

משה גפני: אני מודיע שיש כאן דברים שחברים העלו גם בישיבות הקודמות.

משה גפני: את החשבון הזה אנחנו נעשה עכשיו גם עם הנושא של תקציב ההתאמות שאני לא חושב שתוכלו להעביר אותו כאן בוועדה, לבטל אותו, וגם עם תקציב 2019.

משה גפני: החשבון יבוא.

משה גפני: זה לא יכול להיות שיש דברים חיוניים שקשורים לחברים כאן, שחברים מטפלים בהם ודברים ציבוריים מהמדרגה הראשונה, ואתם עושים את זה בצורה הזאת.

מכלוף מיקי זוהר: יושב ראש הקואליציה דוד ביטן שוחח אתי.

מכלוף מיקי זוהר: ההחלטה כאן מבחינתי היא מאוד מאוד פשוטה.

מכלוף מיקי זוהר: מאחר ואין לנו שום רצון ללכת לבחירות בשלב הזה, לכן אני אצביע בעד אבל אני חייב לומר שזה לא נגמר בוועדה הזאת, בדיון הזה.

מכלוף מיקי זוהר: יש עוד הרבה דיונים ויהיו עוד הרבה ועדות ואגף התקציבים ישנה את הגישה שלו כלפי הכנסת.

מכלוף מיקי זוהר: הוא ישנה את הגישה שלו כלפי חברי הכנסת.

מכלוף מיקי זוהר: אם הגישה הזאת תשתנה, הוא יוכל לעבוד אתנו בסינרגיה מלאה, ואם לא, עדיף לו לחפש ועדה אחרת ואולי יקימו ועדה מיוחדת בה אפשר להעביר דברים של אגף התקציבים במקום ועדת כספים כי כאן זה לא יקרה.

מכלוף מיקי זוהר: אני מכבד את בקשת יושב ראש הקואליציה דוד ביטן ואני אצביע היום בעד, באמת בצורה שהיא לא נוחה כי אני באמת לא חושב שצריך לאשר כאן את מה שמבקש אגף התקציבים.

מכלוף מיקי זוהר: לעת הזו, אני אצביע בעד.

משה גפני: תודה רבה.

עודד פורר: לפני שאני מדבר על ההצבעה הזאת, על הקיצוץ, אני רוצה לשמוע את סגן הממונה על התקציבים לגבי הבקשה שלי על הקדמת הפעימות בנושא הפנסיה.

משה גפני: בסדר.

משה גפני: עד שהוא יבוא, מיקי רוזנטל ומיקי לוי.

מיקי רוזנטל: אדוני, האופוזיציה תצביע נגד מהטעם הפשוט, שאי אפשר לכרוך דבר שהוא ממין העניין ושלא ממין העניין, תוך כדי זה שמביאים לנו דברים ראויים.

מיקי רוזנטל: באמת מיגון אוטובוסים וכולי, חיי אדם ואנחנו בעד הדבר הזה.

משה גפני: נכון.

משה גפני: פיקוח נפש.

משה גפני: אמרתם את זה.

מיקי רוזנטל: אנחנו בעד הדבר הזה אבל בו זמנית מקצצים כמעט את כל התקציב שמשרד הבריאות הקציב כדי לקצר את התורים ועוד שירותים חברתיים חיוניים, כדי לממן כל מיני גחמות שאנחנו לא מסכימים אתן.

מיקי רוזנטל: לכן האופוזיציה תצביע נגד כי מדובר בפגיעה מהותית בשירותים חברתיים ובמיוחד שיש עודפים של מיליארדי שקלים.

מיקי רוזנטל: אני מציע גם לחבריי מהקואליציה לא לאשר את ההסכם העקום הזה ולהצביע נגד הדבר הזה.

מיקי רוזנטל: תודה.

מיקי לוי: אדוני, אני מדבר אל החברים מהאוצר.

מיקי לוי: ההתנהלות המגונה הזאת, חד משמעית אני אומר לכם, להביא סעיפי תקציב חשובים מאוד כמו ניצולי שואה ולקשור אותם לתקציבים או לסעיפי תקציב שאנחנו לא בהכרח מסכימים אתם – זה מהלך מגונה.

מיקי לוי: אני אומר לכם את זה.

מיקי לוי: אנחנו אומרים לכם את זה במשך השנתיים שחלפו ואתם ממשיכים להביא ולכרוך סעיפים לא ראויים עם סעיפים, לפחות מבחינתנו, ראויים.

מיקי לוי: אדוני היושב ראש, אתה יודע כמה פעמים הצבענו יחד עם הממשלה על סעיפים חשובים ברמה הלאומית.

משה גפני: נכון.

מיקי לוי: מה לעשות, אנחנו חלוקים אתכם בהרבה סעיפים שהם נושאים פוליטיים.

מיקי לוי: אם לא תפסיקו להביא את זה כך, אנחנו נמשיך לעשות פיליבסטר ונמשיך להביא התנגדויות לעניינים האלה.

מיקי לוי: גם עכשיו יש איזושהי אחריות שלנו, אחריות ממלכתית, ועליה אנחנו נדבר.

מיקי רוזנטל: הממשלה מפונצ'רת.

מיקי רוזנטל: בואו נלך לבחירות.

משה גפני: על זה נדון בנפרד.

משה גפני: לא עכשיו.

משה גפני: סגן הממונה על התקציבים, יוגב, נא לענות לעודד פורר.

<יוגב גרדוס: בנושא ביטול תוספת הדרישה לוותק לתוספת לקצבת זקנה.

<יוגב גרדוס: במסגרת ההסכם הקואליציוני עם מפלגת ישראל ביתנו, בתקציב 2017-2018, הוחלט על מתווה של ארבע שנים לביטול הדרישה לעבודה עבור קבלת תוספת ותק בקצבת זקנה.

<יוגב גרדוס: המתווה הזה מבחינה מקצועית, אנחנו חושבים שהוא מתווה טוב.

<יוגב גרדוס: הפריסה לארבע שנים נעשתה אך ורק מטעמים פיסקליים.

<יוגב גרדוס: כלומר, העלות הייתה עלות מאוד גבוהה, מיליארד ו-400 מיליון שקלים, ולכן פרסנו אותם על ארבע שנים.

<יוגב גרדוס: גם במסגרת הסיכום אז, אנחנו אמרנו שככל שיהיה ניתן, אנחנו ננסה להקדים את הגדלת הקצבה, אבל זה תלוי במקורות תקציביים.

<יוגב גרדוס: פנה חבר הכנסת מספר פעמים, ואני מתנצל על התשובה המאוחרת.

<יוגב גרדוס: במסגרת סדר העדיפויות של תקציב 2018 ו-2019, אנחנו עכשיו באים עם רזרבת ההתאמות וגם עם תקציב 2019.

<יוגב גרדוס: מבחינה מקצועית הנושא הזה אושר.

<יוגב גרדוס: הדרישות התקציביות רבות.

<יוגב גרדוס: יש דברים שיש עליהם ויכוחים מקצועיים ויש דברים שאין עליהם ויכוחים.

<יוגב גרדוס: בנושא הזה אין מחלוקת מקצועית אבל הוא בסדר עדיפויות.

עודד פורר: אני חושב שהאמירה של סגן הממונה על התקציבים היא חשובה.

עודד פורר: חבל שהיא נאמרת בשלב כל כך מאוחר אבל מוטב מאוחר מאשר אף פעם לא.

עודד פורר: אני חושב שזאת רק תחילת הדרך.

עודד פורר: לכן, לאור העניין, שבאמת בתוך הקיצוץ הזה, ואני שב ומוחה כפי שאתה מחית, הכניסו בתוך הקיצוץ הזה נושאים שהם פיקוח נפש.

עודד פורר: מבחינתי הנושא הזה של מיגון הניוד הוא פיקוח נפש.

עודד פורר: זה משהו שאני לא יכול, עם כל הרצון שלי להתנגד, ואני אומר לך כאן שאני מצביע בניגוד לרצוני ולו בגלל זה.

מיקי רוזנטל: קודם נלחמתם כמו אריות אבל התקפלתם.

משה גפני: די.

מיכל בירן: הוא אומר את האמת.

מיכל בירן: מה לעשות?

משה גפני: הוא חימם אותם כבר קודם.

עודד פורר: אני לא צריך את מיקי, לא שיחמם.

עודד פורר: אתה לא בדיוק הבן אדם שמחמם או מקרר אותנו.

עודד פורר: זה בסדר.

עודד פורר: אל תדאג.

עודד פורר: אני אומר לעניין קיצוץ הפלט הזה, אני אתמוך בו.

עודד פורר: בהמשך יש לנו דין ודברים ארוך עם אגף התקציבים גם על נושאים אחרים.

איתן ברושי: שאלה.

איתן ברושי: אדוני היושב ראש וחבריי מהאוצר.

איתן ברושי: אני רוצה בבקשה הבהרה לגבי המימון של עמונה.

איתן ברושי: כתוב כאן שמעבירים ארבעים מיליון שקלים באמצעות משרד הפנים למועצה האזורית בנימין כסיוע חד פעמי וסופי לתושבים שהתגוררו בעמונה ובעפרה.

איתן ברושי: מה זה סיוע חד פעמי?

איתן ברושי: אני לא יודע כמה פעמים יממנו את עמונה.

איתן ברושי: מדובר על שלושים מיליון למבנים יבילים.

איתן ברושי: חבריי, איפה מקימים את היבילים האלה?

איתן ברושי: כמה פעמים בונים את עמונה מחדש?

משה גפני: השאלה ברורה.

איתן ברושי: רגע.

איתן ברושי: למה אתם לא מקשיבים?

משה גפני: השאלה ברורה.

בצלאל סמוטריץ': אנחנו אמרנו שיהיו הרבה עמונות.

בצלאל סמוטריץ': אכן.

מיקי רוזנטל: יצא המון חמונות.

איתן ברושי: אני רוצה שתקשיבו לשאלה.

איתן ברושי: האם נותנים פיצוי לתושבים או בונים להם בתים על חשבון המדינה ותשתיות?

איתן ברושי: כמה פעמים משלמים על עמונה?

משה גפני: תשובה.

מיקי לוי: כמה פעמים משלמים על עמונה?

איתן ברושי: עכשיו צריך התייעצות?

איתן ברושי: שאלה קשה.

משה גפני: צריך התייעצות.

משה גפני: מה לעשות?

איתן ברושי: צריך להגיד את האמת.

<תמיר כהן: התשובה היא פשוטה.

<תמיר כהן: מדובר באותה החלטה, בהחלטה ב-18 בדצמבר עת היו חריגות מעבר למה שהונח כאן בחוק התקציב לקריאה ראשונה ושנייה.

<תמיר כהן: הייתה הוצאה נוספת בגין עמונה.

<תמיר כהן: ההוצאה הזאת מובאת כאן.

איתן ברושי: אני מכיר היטב את הנושא ואני עסקתי בו גם בעבר.

איתן ברושי: אני שואל אתכם עכשיו פשוט.

איתן ברושי: את עמונה פינו למקום זמני.

איתן ברושי: עכשיו נותנים לכל אחד פיצוי כספי וגם בונים לו בית על חשבון המדינה?

בצלאל סמוטריץ': מה פתאום?

בצלאל סמוטריץ': את הבית הוא יבנה על חשבונו.

איתן ברושי: אני רוצה לשמוע.

איתן ברושי: כמה פעמים עוד ייתנו?

עודד פורר: על חשבון מי בנו את הבתים בקיבוצים?

ענת ברקו: ואת כל החובות נתנו לקיבוצים.

משה גפני: די.

משה גפני: תעשו לי טובה.

מיקי לוי: חברים, אל תזלזלו, הקיבוצים בנו את המדינה.

עודד פורר: מעבירים ליו"ש חצי ממה שהעבירו לקיבוצים.

ענת ברקו: רק הקיבוצים?

ענת ברקו: המעברות לא בנו את המדינה?

מיקי לוי: גם.

משה גפני: אני מציע לפתוח דיון לגבי הנושא של ההתנחלויות והקיבוצים.

משה גפני: אפשר לקבל תשובה מקצועית?

משה גפני: שאל חבר הכנסת ברושי האם יהיה עוד כסף או שהם יקבלו גם את הדירה וגם את הכסף הזה.

<קריאה: וכמה זה למשפחה.

<תמיר כהן: אנחנו מדברים כאן על המסגרת התקציבית.

<תמיר כהן: המסגרת התקציבית היא מה שאושר בהפחתה ב-18 בדצמבר.

<תמיר כהן: כיצד יוצא הכסף, זה צריך לשאול את מי שמבצע.

<תמיר כהן: את משרד הביטחון.

<תמיר כהן: אם יש כאן נציג של משרד הביטחון שיודע לענות, הוא יוכל לענות.

משה גפני: מי יכול לפרט?

<סיגל לקס: אני ממשרד הביטחון.

<סיגל לקס: אני בודקת לגבי המיקום של המבנים הזמניים.

משה גפני: המיקום לא חשוב.

<קריאה: הוא חשוב מאוד.

משה גפני: עם כל הכבוד, אנחנו בהעברה תקציבית.

משה גפני: השאלה שנשאלת היא האם משפחה תקבל גם את הדירה וגם את הכסף.

בצלאל סמוטריץ': מה פתאום?

<סיגל לקס: אני יודעת לענות על העלויות שהיו למשרד הביטחון לאור הפינוי ובגינן קיבלנו שלושים מיליון שקלים אלה.

<סיגל לקס: מדובר על עלויות של הובלות, של ציוד מכני הנדסי ושל מבנים זמניים שהוקמו.

מכלוף מיקי זוהר: הם צריכים לקבל כסף.

מכלוף מיקי זוהר: המדינה שלחה אותם.

<קריאה: כמה זה פר משפחה?

משה גפני: פנייה מספר 9001, 19 עד 31, 35 עד 37.

משה גפני: מי בעד אישור הפנייה?

משה גפני: מי נגד?

משה גפני: מי נמנע?

משה גפני: בעד הפנייה – 10

משה גפני: נמנעים – אין פנייה מספר 9001, 19 עד 31, 35 עד 37 נתקבלה.

משה גפני: הפנייה אושרה.

מיקי לוי: רביזיה.

משה גפני: עוד חצי שעה רביזיה.

משה גפני: תוציא הודעה.

מיקי רוזנטל: על מה הודעה?

משה גפני: עוד חצי שעה רביזיה.

משה גפני: אנחנו עוברים להעברות.

משה גפני: פנייה מספר 182 עד 183 – תחבורה.

<הראל שליסל: אגף תקציבים.

<הראל שליסל: הפנייה נועדה לתקצב מזומן בסך של 558 מיליון שקלים לפיתוח מערך הרכבות הכבדות, בעיקר רכש הקרנועים והקו המהיר לירושלים, קו הרכבת הכבדה.

<הראל שליסל: אני רוצה לציין שהפנייה הזאת כבר חודשיים בוועדה וזה מביא לפגיעה משמעותית גם בפרויקט ספציפית של קו הרכבת לירושלים ובכלל בפיתוח תשתיות תחבורה ציבורית.

<הראל שליסל: לדעתי אנחנו כאן כבר פעם שלישית.

משה גפני: אני שאלתי אתכם, אנשי משרד התחבורה והרפרנטים.

משה גפני: קיבלתי פנייה מרמת גן לגבי הרכבת הקלה שם שזה עובר בתוך בית הכנסת.

משה גפני: שלחתי מכתב לשר, אמרתם שתיתנו לי תשובה על כך.

<קריאה: המכתב התקבל.

<קריאה: ניתנה הנחיה למתכננים לבדוק.

<קריאה: אדוני היושב ראש, יש עכשיו דיון בוועדת הכלכלה בדיוק על התוואי של הרכבת ברמת גן.

עודד פורר: זה לא שייך.

<הראל שליסל: לפני שנציג משרד התחבורה עונה לשאלה, אני אומר שהפנייה הזאת היא לא נועדה לתקצב שום דבר לרכבת הקלה בתל אביב, לא הקו האדום ולא הקו הצהוב.

משה גפני: מי דיבר על זה שזה עובר לרכבת הקלה?

משה גפני: אנחנו יודעים לקרוא בלי נקודות ויש דברי הסבר.

משה גפני: אני שואל שאלה ואני מבקש תשובה.

<ראובן קולטון: רכז תקציבי פיתוח, משרד התחבורה.

<ראובן קולטון: הנחיה ניתנה למתכננים לבחון כיצד ניתן לתת מענה בלי לפגוע בבית הכנסת.

<ראובן קולטון: במקביל, כפי שנאמר כאן, יש דיון גם בוועדת הכלכלה וגם למעשה על עצם התוואי הוגשו התנגדויות לבג"ץ.

משה גפני: פנה אלי ראש עיריית רמת גן.

משה גפני: מה אני עונה לו?

<ראובן קולטון: המתכננים כבר עושים מאמצים לתאם אתו ועם הגבאים.

<ראובן קולטון: במקביל, ככל שהתוואי ישתנה בסמגרת הפניות וההצעות - - -

משה גפני: תוכלו לעדכן אותי?

<ראובן קולטון: נשמח לעדכן.

משה גפני: תודה רבה.

משה גפני: מי בעד אישור פנייה מספר 182 ו-183?

משה גפני: מי נגד?

משה גפני: מי נמנע?

משה גפני: בעד הפניות – רוב

משה גפני: נמנעים – אין פניות מספר 182 ו-183 נתקבלו.

מיקי לוי: האופוזיציה אחראית.

מכלוף מיקי זוהר: גם הקואליציה.

מיקי לוי: אפילו לא עשיתי רביזיה.

משה גפני: הפניות אושרו.

משה גפני: פניות מספר 207 עד 210 – חינוך.

טלי פלוסקוב: אדוני היושב ראש, יש לנו סעיף על מיליארד שקלים לטובת דיור ציבורי.

טלי פלוסקוב: מנכ"ל המשרד נמצא כאן.

טלי פלוסקוב: יש כאן הסכמה בין כולם.

עודד פורר: אין שום הסכמה.

טלי פלוסקוב: מה זה אין?

טלי פלוסקוב: מי אומר?

עודד פורר: אין שום הסכמה על הנושא הזה.

טלי פלוסקוב: על דיור ציבורי?

עודד פורר: שום הסכמה על הנושא הזה.

עודד פורר: לקחו 1,200 דירות וחילקו אותן בלי לחלק למשרד הקליטה.

טלי פלוסקוב: על מיליארד שקלים לדיור ציבורי אתה לא מסכים?

עודד פורר: אני מסכים אבל יש לנו הסכם חתום אתכם שאתם לא מקיימים.

משה גפני: טלי, את לא מבינה מה את עושה.

משה גפני: אדוני המנכ"ל, אתה לא יכול להתערב בלי רשות ממני.

משה גפני: עודד, אני מבקש, עוד לא הגעתי לעניין הזה.

<מורי כהן: פניות מספר 207 עד 210, סעיף 33.

<מורי כהן: הפנייה התקציבית נועדה לתקצב סכום של שישה מיליון ו-500 אלף שקלים.

מיקי רוזנטל: קוראים כאן דברים אחרים ממה שכתוב.

מיקי רוזנטל: מהתחלה.

משה גפני: כן, מהתחלה.

משה גפני: יש פנייה לוועדה, מספר 223, עמוד 47, של חינוך.

משה גפני: למה מיועד הכסף?

<שאול קירשנבום: הכסף מיועד לביצוע פעולות בנושא החינוך הבלתי פורמלי בחברה הערבית ובמגזר הבדואי בפזורה.

<שאול קירשנבום: 130 מיליון עבור פעילות בחינוך הבלתי פורמלי במגזר הערבי, 22 מיליון שקלים לבדואים בדרום, כמו כן תקצוב סיכום בין משרדי לחיזוק החינוך הטכנולוגי ולחיזוק תכנית במגזר החרדי.

משה גפני: מה מגזר חרדי?

<שאול קירשנבום: תכנית טכנולוגית של משרד החינוך.

מיקי לוי: תכנית טכנולוגית.

מיקי לוי: זה טוב בשבילכם.

משה גפני: רגע.

משה גפני: נראה מה זה.

בצלאל סמוטריץ': גפני, זה להוציא חרדים מהישיבות.

מיקי רוזנטל: לא.

מיקי רוזנטל: ילמדו אותם טכנולוגיה.

משה גפני: למה אתה מעצבן אותי?

משה גפני: אני רוצה לדעת תשובה.

משה גפני: יש סמינרים שמלמדים שם בגרות.

משה גפני: יש תשעה סמינרים חרדים.

משה גפני: עשיתם עכשיו תבחינים והתבחינים האלה נותנים את התוספת של הבגרות למוסדות הציוניים דתיים ולא נותנים את זה לחרדים.

משה גפני: החרדים יצאו.

משה גפני: דיברתי עם היועץ המשפטי לממשלה ביום שישי, שלחתי לו מכתב ואני רוצה לדעת למה מוציאים את החרדים.

משה גפני: מישהו יודע לענות לי?

משה גפני: אל תישאו את השם החרדי לשווא.

עודד פורר: למה לא מאפשרים תואר שני לימודים בנפרד?

משה גפני: לא חשוב.

משה גפני: אני רוצה תשובה.

משה גפני: מישהו יודע לענות לי?

משה גפני: איך אישרו תבחינים כאלה?

משה גפני: כל הזמן מדברים על זה שצריך בחינות בגרות גם בסמינרים החרדים והנה, למה הם לא מקבלים את התוספת הזאת?

משה גפני: למה?

משה גפני: בגלל שהן חרדיות?

משה גפני: איך אתם רואים שהן חרדיות?

מיקי לוי: מה, זאת לא סיבה טובה?

משה גפני: סיבה מצוינת.

משה גפני: אל תישאו את שם החרדים לשווא.

משה גפני: יש פעולות נוחם.

משה גפני: עשרים שנים במשרד החינוך, שני מיליון שקלים על נוער חרדי נושר.

משה גפני: הפסקתם את התקצוב הזה.

משה גפני: למה?

משה גפני: אני יושב כאן ואני ממלכתי ומעביר את הכול.

משה גפני: גם את זה אני אעביר.

מכלוף מיקי זוהר: חותמת גומי.

משה גפני: חותמת גומי.

משה גפני: נושאים את שם החרדים לשווא.

משה גפני: דיברתי עם היועץ המשפטי לממשלה ושאלתי אותו איך הם מאשרים דבר כזה.

מיקי רוזנטל: מה הוא אמר?

משה גפני: לא יודע.

משה גפני: אמרתי לו שביום ראשון אני מעביר לו מכתב.

משה גפני: העברתי לו אתמול מכתב על שני הנושאים האלה.

משה גפני: יש לי עוד נושאים.

משה גפני: על שני הנושאים האלה העברתי לו מכתב ואני מחכה לתשובה.

משה גפני: עשו תכנית במשרד החינוך לחרדים בסמינרים.

משה גפני: מבקש הרב נזרי שמנהלי הסמינרים יחתמו.

משה גפני: אתה מכיר את החרדים עם הזקן הארוך והאף הארוך שצריכים לחתום?

משה גפני: בושה וחרפה.

משה גפני: תגיד הלל ביום העצמאות.

משה גפני: אתה באמת צריך להגיד הלל.

מיקי לוי: אדוני, אתה צריך להפסיק את הדיון אלא אם כן יש לך אישור מיוחד מהיושב ראש.

משה גפני: לא.

משה גפני: לא צריך עכשיו.

משה גפני: אתה תיתן לי תשובות?

משה גפני: בסדר.

משה גפני: מי בעד אישור פנייה מספר 223?

משה גפני: מי נגד?

משה גפני: מי נמנע?

<קריאה: צריך להפריד את הפניות.

משה גפני: בסדר.

משה גפני: תפריד.

<קריאה: תצביע בנפרד.

משה גפני: זאת פנייה אחת.

משה גפני: מי בעד?

משה גפני: מי נגד?

משה גפני: מי נמנע?

משה גפני: בעד – 9

משה גפני: נמנעים – אין פניות מספר 207 עד 210 ו-223 נתקבלו.

משה גפני: תודה רבה.

משה גפני: הפניות אושרו.

משה גפני: פנייה מספר 226, בינוי ושיכון.

משה גפני: המנכ"ל, בבקשה.

משה גפני: שב ליד השולחן.

משה גפני: אני ארצה לשאול אותך שאלות.

משה גפני: יש לכם מזל שיש לכם אותי.

משה גפני: אם היה יושב כאן מישהו אחר – ואתה יודע מי – הכול היה נראה אחרת.

מיקי לוי: לא היה עובר כאן כלום.

מיקי לוי: אני אומר לך את זה כאחד שהיה בממשלה בפעם הקודמת, איזה צרות עשה לי.

<יובל טלר חסון: הפנייה התקציבית נועדה לתקצוב הרשאה להתחייב בסך של כמיליארד ו-70 מיליון שקלים וכן לביצוע התאמות בתקציב הפיתוח שעיקרן תקצוב הרשאה בסך של כמיליארד שקלים לצורך יציאה לגיוס אג"ח על ידי חברת עמידר, ביצוע התקשרות עם החברה לטובת רכישות לדיור הציבורי בסך של מיליארד שקלים.

<יובל טלר חסון: בסך הכול אמורות להירכש כ-850 דירות.

<יובל טלר חסון: הדירות שיירכשו יהיו לטובת הדיירים הממתינים לדיור הציבורי בהתאם לרשימת הממתינים הקיימת.

<יובל טלר חסון: בנוסף, תקצוב הרשאה להתחייב בסך 77 מיליון שקלים לטובת ביצוע עבודות בביצוע ישיר על ידי משרד השיכון במסגרת של משק כספי סגור כנגד הכנסות מקבלנים, עבודות לפיתוח תשתיות.

<יובל טלר חסון: עוד 24 מיליון שקלים לעבודות לפיתוח תשתיות בביצוע על ידי חברות מנהלות.

<יובל טלר חסון: כמו כן תקצוב הרשאה של 73 מיליון שקלים לטובת הקמת ישן מול חדש כנגד הכנסות משיווק קרקעות וכן תקצוב הרשאה של 25 מיליון שקלים כנגד הכנסות שיתקבלו בקרן הדיור הציבורי לטובת רכישת דירות בהתאם לחוק הדיור הציבורי.

משה גפני: מנכ"ל משרד השיכון.

<חגי רזניק: תודה רבה אדוני היושב ראש.

<חגי רזניק: מכובדיי חברי הכנסת.

<חגי רזניק: הנושא של הדיור הציבורי, עשרות שנים, אין כאן ימין ושמאל, אין כאן קואליציה ואופוזיציה, ידוע לכל היושבים בבית.

<חגי רזניק: ידוע שהדיור הציבורי במשך שנים הוזנח.

<חגי רזניק: מדובר בשכבות החלשות ביותר במדינת ישראל.

<חגי רזניק: מה שמונח כאן לפניכם זאת רכישה במיליארד שקלים, בין 800 לאלף דירות, שאם הדבר הזה לא יעבור, הוא לא יקרה מכיוון שהגיוס הזה הוא מבוצע עד סוף השנה ואם לא נעשה את הדבר הזה, אנחנו פוגעים באלפי אנשים מהמעמד הנמוך ביותר בישראל.

<חגי רזניק: תמיד קל להגיד מעמד נמוך, אבל כשעוברים הדברים, קל לדלג על כך.

<חגי רזניק: יאמר כאן חבר הכנסת פורר מחלוקת עם משרד הקליטה.

<חגי רזניק: אני רוצה להתייחס למחלוקת הזאת לפני שהיא עולה.

<חגי רזניק: הוא מעלה את הדבר הזה.

<חגי רזניק: לגבי מיליארד השקלים, אין לנו מחלוקת.

<חגי רזניק: אנחנו חתומים על סיכום תקציבי מה מהדירות הולך למשרד הקליטה.

<חגי רזניק: לגבי המהלך שכאן מוצע לפני הוועדה, אין מחלוקת.

<חגי רזניק: אנחנו חתומים על סיכומים ואנחנו נעמוד בסיכומים האלה.

<חגי רזניק: יש מחלוקת על 400 דירות עבר, מה הולך לעולים ומה הולך לזכאי משרד השיכון.

<חגי רזניק: שני הגורמים האלה הם גורמים חלשים שצריך לתת להם מענה.

<חגי רזניק: אני לוקח על עצמי להגיע להסכמה בין המשרדים, בין השרים.

<חגי רזניק: אני מבקש מחברי הכנסת לכבד את הדבר הזה.

<חגי רזניק: על מיליארד השקלים האלה אין מחלוקת ואני מבקש שהדבר הזה לא ישמש ערובה פוליטית למשהו שעבדנו עליו ימים ולילות ולא הייתה בשורה כזאת לדיור הציבורי.

<חגי רזניק: יושבים כאן חברי כנסת והם מכירים את הפניות מכל הסיעות.

<חגי רזניק: אני באופן אישי עומד כאן לשירות חברי הכנסת ומטפל בפונים, ואתם יודעים שזאת בעיה של מצאי.

<חגי רזניק: כשיש בעיה של מצאי, זה לא משנה איזו מפלגה, כשיש בעיה של מצאי מתחיל ניצול ומתחילה מדיניות של השטח.

טלי פלוסקוב: יישר כוח, אדוני המנכ"ל.

נורית קורן: אני רוצה לשאול שאלה.

נורית קורן: כמה מתוך ה-850 דירות יהיו לאנשים עם מוגבלות?

נורית קורן: מאוד חשוב לצבוע אותן.

נורית קורן: צריך לשים לב שאתם קונים דירות באמת מונגשות ולא מצב שאתם רוכשים דירה ובסוף אדם עם מוגבלות, עם כיסא גלגלים, לא יכול להיכנס אפילו בשער של הגינה, שלא לדבר על המעלית ועל הכניסה לבניין.

משה גפני: מנכ"ל עמידר, תשובה לשאלה.

<ראובן קפלן: לגבי אנשים עם מוגבלות, אנחנו רוכשים כל הזמן דירות לאנשים עם מוגבלות.

<ראובן קפלן: יש להם עדיפות.

<ראובן קפלן: בשנה האחרונה נרכשו, בהנחיית משרד הבינוי והשיכון, למעלה ממאה דירות לאנשים עם מוגבלות.

<ראובן קפלן: אנחנו לא מחכים למיליארד השקלים האלה כדי לטפל באנשים עם מוגבלויות, בזכות משרד הבינוי והשיכון.

נורית קורן: אבל לא ענית על השאלה.

נורית קורן: כמה מתוך ה-850 דירות תקצו לאנשים עם מוגבלויות.

<ראובן קפלן: אני אומר שוב, בהתאם לרשימת הצרכים.

נורית קורן: רשימת הצרכים היא ארוכה.

<ראובן קפלן: בהתאם לרשימת הצרכים אנחנו רוכשים את הדירות האלה.

<ראובן קפלן: אנשים עם מוגבלות, יש להם עדיפות ברשימה.

טלי פלוסקוב: שלא נשכח את הקשישים.

טלי פלוסקוב: יש אלפי קשישים שממתינים לדירה.

מוסי רז: כיוון שמדובר בדיור ציבורי אני מניח שכולנו בעד, אבל אני בכל זאת רוצה לדעת מה התכנית.

מוסי רז: היכן קונים את אותן 850 דירות.

מוסי רז: לא הבנתי אם אלה 850 או אלף, כל אחד אומר מספר אחר.

מוסי רז: כמה הן עולות?

מוסי רז: איך קונים בהתראה כזאת קצרה?

<חגי רזניק: אני אסביר.

<חגי רזניק: קודם כל, המשרד גיבש רשימה מפורטת, רשימת צרכים והיא הרבה יותר מקיפה מ-800 ומאלף דירות.

<חגי רזניק: צריך להבין שאנחנו מדברים על אלפים.

<חגי רזניק: אנחנו היום עושים טיפה בים אבל הטיפה הזאת תיישב אלפי אנשים תחת קורת גג בטווח הקרוב וזאת מצווה גדולה.

<חגי רזניק: לגבי שאלתך.

<חגי רזניק: יש תור שמסודר.

<חגי רזניק: זאת אומרת, מה הקריטריונים.

<חגי רזניק: תכנית הרכישה גובשה.

עודד פורר: כמה אנשים יש בתור של משרד השיכון?

<חגי רזניק: התכנית עוסקת אך ורק לפי תור הממתינים.

<חגי רזניק: לשאלתכם, אנשים בעלי מוגבלות מקבלים עדיפות.

<חגי רזניק: מטבע הדברים, עיקר התור הוא באזורי הביקוש מכיוון שבאזורי הפריפריה יכולנו להגמיש קריטריונים ולאכלס יותר.

<חגי רזניק: צריך להבין שאדם עם מוגבלות, גם אם הוא מוגבל ברמה חברתית וגם אם הוא מוגבל גופנית וגם אם הוא מוגבל במוביליות החברתית שלו, הוא צריך להיות מחובר לקהילה ולכן קשה להם להגר לרשות מקומית אחרת.

עודד פורר: אדוני, אני חייב לדייק בפני הוועדה וחשוב שהחברים ידעו את הנתונים.

עודד פורר: במדינת ישראל יש שלושים אלף זכאים לדיור ציבורי.

עודד פורר: כ-3,000 נמצאים בתור של משרד השיכון, כ-27 אלף זכאים כאשר מדובר על קשישים במעמד הנמוך ביותר, נמצאים בתור של משרד הקליטה.

עודד פורר: מזה שנים יש הסכם בין משרד הקליטה לבין משרד השיכון איך מחלקים את הדיור הציבורי, גם את הדיור הציבורי שמתפנה כי הרי לעתים מתפנה דירה ציבורית וצריך להחליט למי נותנים אותה.

עודד פורר: 35 אחוזים מהדירות הולכים לכיוון התור של משרד הקליטה ו-65 אחוזים הולכים לתור של משרד השיכון.

עודד פורר: בשנה שעברה קנה משרד השיכון 1,200 דירות לטובת דיור ציבורי.

עודד פורר: לפי ההסכם שליש מהדירות היו אמורות ללכת לעולים חדשים.

עודד פורר: אתם יודעים כמה דירות הלכו לעולים חדשים?

עודד פורר: אפס.

עודד פורר: אפס.

עודד פורר: אזס מה שוות המלים?

<חגי רזניק: אני אתייחס.

עודד פורר: אני אומר לך שאם מתוך 1,200 דירות או אלף הדירות האלו שיירכשו לא סוגרים קודם כל את ההתחייבות לגבי התור של אותם עולים חדשים קשישים שממתינים לדיור ציבורי – אין על מה לדבר מבחינתנו.

מוסי רז: יש כאן כלכלן של המשרד או של משרד האוצר שיכול להעריך מה ההשפעה של זה על שוק הדירות?

מוסי רז: אנחנו מזרימים מיליארד שקלים.

מוסי רז: זאת העלאת מחירים ברורה של הדיור.

עודד פורר: העולים הם לא סוג ב'.

<חגי רזניק: חס ושלום.

<חגי רזניק: אני מעוניין להתייחס.

משה גפני: אתה לא מעוניין.

משה גפני: אני מבקש תשובה בקצרה.

<חגי רזניק: בקצרה.

<חגי רזניק: קודם כל, אנחנו בונים עם משרד הקליטה 2,650 דירות לעולים וזה דבר שלא קרה.

<חגי רזניק: מפינוי הדירות בשוטף - - -

עודד פורר: זה סיכום תקציבי נפרד שנעשה.

<חגי רזניק: מיליארד השקלים, אני חתום על סיכום תקציבי שהם יקבלו ממנו שליש.

<חגי רזניק: זה חתום וזה יקרה.

עודד פורר: מה לגבי ה-1,200.

<חגי רזניק: יש מחלוקת עבר.

עודד פורר: אין מחלוקת.

<חגי רזניק: אני אומר שאני נדרשתי לזה.

<חגי רזניק: לפני שבוע אני יזמתי דיון עם מנכ"ל משרד הקליטה ואני איישב את המחלוקת הזאת.

<חגי רזניק: היא לא קשורה למיליארד השקלים.

<חגי רזניק: לגבי הנושא של מחירי הדיור, הסוגיה כאן היא לא סוגיה של מחירי הדיור.

<חגי רזניק: אלה השכבות החלשות ביותר באוכלוסייה שאין להן קורת גג ואנחנו כל פעם יושבים כאן ואומרים מה אפשר לעשות.

טלי פלוסקוב: בחיים הם לא יוכלו לרכוש דירה.

טלי פלוסקוב: את זה צריך לקחת בחשבון.

מוסי רז: אבל את מעלה את כל השוק.

עודד פורר: אדוני, אני מבקש התייעצות סיעתית.

משה גפני: חמש דקות התייעצות סיעתית.

משה גפני: אני עובר לעודפים.

עודד פורר: אני רוצה הפסקה.

עודד פורר: אני רוצה להיות בדיון על העודפים.

משה גפני: זה מתחיל להימאס עלי.

משה גפני: יושב כאן יושב ראש ועדה שהוא רק צעצוע.

משה גפני: בקשה מספר 01804, הלשכה המרכזית לסטטיסטיקה.

משה גפני: תצביעו נגד.

משה גפני: אין כאן יושב ראש ועדה אלא יש את הליכוד.

משה גפני: תנהלו אתם את המדינה לבד, בלעדי.

<חזי כהן: אגף התקציבים.

<חזי כהן: מדובר בהעברת עודפים משנת התקציב 2016 ל-2017 לצורך ביצוע התחייבויות של הלשכה המרכזית לסטטיסטיקה במכרזים לאבטחת מידע בסכום של ארבעה מיליון ו-650 אלפי שקלים.

משה גפני: מי בעד אישור העברת העודף?

משה גפני: מי נגד?

משה גפני: מי נמנע?

משה גפני: בעד – 7

משה גפני: נמנעים – אין בקשה מספר 01804 נתקבלה.

משה גפני: לא עברה.

משה גפני: אני מגיש רביזיה.

בצלאל סמוטריץ': למה מעבירים עודפים בדצמבר?

<קריאה: כן.

<קריאה: אין לזה שום משמעות.

משה גפני: את העודפים האלה גם לא להעביר?

משה גפני: אם כן, לשם מה אנחנו יושבים כאן?

בצלאל סמוטריץ': אתם סתם שואל.

משה גפני: בקשה מספר 09008, משרד החוץ.

<חזי כהן: הפנייה התקציבית נועדה להעברת עודפים בגין פעילות בנציגויות משרד החוץ משנת התקציב 2016 לשימוש בשנת התקציב 2017 בסך של 23 מיליון ו-315 אלפי שקלים בתכניות התקציב כפי שמפורט לכם למטה – תפעול המטה בארץ, תפעול הנציגויות בחוץ לארץ ופעילות דיפלומטית בחוץ לארץ.

משה גפני: מי בעד אישור הבקשה?

משה גפני: מי נגד?

משה גפני: מי נמנע?

משה גפני: בעד– 6

משה גפני: נמנעים – אין בקשה מספר 09008 לא נתקבלה.

משה גפני: הבקשה לא נתקבלה.

משה גפני: אני מגיש רביזיה.

משה גפני: בעוד תשע דקות תהיה רביזיה על הנושא של הפחתה מספר 2 שזה הקיצוץ הרוחבי.

משה גפני: כל הדברים האחרים לא מגיעים יותר.

משה גפני: אנחנו מחדשים את הדיון.

משה גפני: מי בעד אישור פנייה מספר 226, דיור ציבורי?

משה גפני: מי נגד?

משה גפני: מי נמנע?

משה גפני: בעד – רוב

משה גפני: נמנעים – אין פנייה 226 נתקבלה.

מיקי לוי: בלי האופוזיציה אתם שום דבר לא שווים.

מיקי לוי: כלום.

משה גפני: הפנייה אושרה.

עודד פורר: רביזיה.

רחל עזריה: למה?

מיקי לוי: תראו, הקואליציה מחבלת בעבודת הממשלה.

טלי פלוסקוב: מיליארד שקלים לדיור ציבורי, זה הנושא.

מיקי רוזנטל: אישרנו את זה.

מיקי רוזנטל: מה את רוצה?

מיקי רוזנטל: אתם אלה שמבקשים רביזיה.

משה גפני: בעוד שתי דקות אני מצביע על הרביזיה של הפלט, של ההפחתה מספר 2.

משה גפני: לאחר מכן אני סוגר את הישיבה.

משה גפני: אני אמשיך את הדיון בהעברות ובהודעות לאחר שיהיה גם דיבור עם מיקי זוהר שאומר שלא מדברים אתו, גם הסיכום עם סופה לנדבר ועם חבר הכנסת פורר לגבי הנושא הזה.

רועי פולקמן: אבל תעלה את הרביזיה.

משה גפני: תהיה במקומי.

משה גפני: תעלה.

משה גפני: עם כמה אתה רוצה שאני אריב?

רועי פולקמן: אבל כאן יש רוב לזה.

משה גפני: אתה רוצה שאני אריב עכשיו עם מיקי זוהר?

רועי פולקמן: כן.

רועי פולקמן: הוועדה לא מתנהלת לפי מה שמיקי זוהר מבקש, עם כל הכבוד.

רועי פולקמן: אפשר לדבר אתו, אבל זה לא עובד כך.

משה גפני: דבר אתו עוד יום.

מיקי רוזנטל: יאללה, בחירות.

מיקי רוזנטל: בואו נלך לבחירות.

יצחק וקנין: אמרתי לכם שבחירות לא יהיה.

יצחק וקנין: חבל על הזמן.

רחל עזריה: לא מעבירים את הדיור הציבורי?

רחל עזריה: מה זה אמור להיות?

רחל עזריה: למה לא מעבירים את זה?

משה גפני: את לא היית כאן קודם.

מיקי לוי: את לא היית.

מיקי לוי: העברנו.

רחל עזריה: אני מדברת על הרביזיה.

רחל עזריה: זה לא עובר אם בסוף הכסף לא משוחרר.

משה גפני: הפחתה מספר 2.

משה גפני: הוגשה רביזיה ואני מבקש להצביע עליה.

מיקי לוי: אני הגשתי את הרביזיה.

מיקי רוזנטל: אנחנו מצביעים בעד הרביזיה.

מיקי לוי: זאת רביזיה על קיצוץ רוחבי.

מיקי לוי: חבר'ה, אל תשחקו אתנו.

משה גפני: כן.

משה גפני: הסיפור של מיגון הניוד וכל מה שנלווה לעניין.

משה גפני: מי בעד הרביזיה?

משה גפני: מי נגד?

משה גפני: מי נמנע?

משה גפני: בעד הרביזיה – 4

משה גפני: נמנעים – אין הרביזיה לא נתקבלה.

משה גפני: הרביזיה לא התקבלה.

משה גפני: הישיבה נעולה.